วันนี้มาลองชิมข้าวห่อไข่สไตล์ญี่ปุ่นที่ร้าน OMU ที่เขาบอกว่าอร่อยกันซะหน่อย (มีโปรฯลด 50%ทุกเมนู ถึงสิ้นเดือนก.ย.58นี้)
เมนูที่ลองชิม
1. ข้าวไข่ห่อหมูทอดราดแกงกระหรี่ topping เพิ่มชีสและไข่ลาวา มาแบบอย่างเยอะมาก หมูทอดชิ้นใหญ่หนา นุ่มดี ข้าวแกงกระหรี่ไม่เผ็ด อร่อยใช้ได้ แต่ทานไปก็รู้สึกเลี่ยนหน่อยๆ ไข่ลาวาผ่าออกมาไม่เยิ้มเหมือนลาวา เหมือนไข่ตุ๋นบ้านเรามากกว่า ส่วนข้าวผัดปรุงรสมาอร่อย ราคา 135 บาท (ราคาเต็ม 270)
2. ข้าวห่อไข่หมูชาบูญี่ปุ่น หมูชาบูนุ่มดี ชอบตรงข้าวที่อยู่ในตัวไข่ห่อ ผัดปรุงรสมาดีมีไก่ผสมมาด้วย ไข่ที่ห่อมาก็นุ่มดี แต่ต้องทานกับซอสที่ใส่ถ้วยมาไม่งั้นจะจืดไป ราคา 90 บาท (ราคาเต็ม 180)
รสชาติโดยรวม : เด็กๆ และคนที่ไม่ชอบทานรสจัดน่าจะชอบ โดยส่วนตัวชอบตรงข้าวที่อยู่ในไข่ เหมือนจะแฉะแต่ไม่แฉะ ผัดปรุงรสมาได้อร่อย หอม ข้าวเหนียวนุ่มนวลไม่แข็ง 
การตกแต่งร้าน : สไตล์โมเดิร์น ดูอบอุ่น สบายตาด้วยโทนสีน้ำตาล เฟอร์นิเจอร์เน้นเป็นไม้ 
การบริการ : พนักงานยิ้มแย้มดี อาหารรอนิดหน่อยเพราะไข่ที่ห่อต้องทำใหม่ๆ มีservice charge10% ด้วย
ที่ตั้งร้าน : อยู่บริเวณชั้น 2 ถ้าขึ้นบันไดเลื่อนจาก Top มาจะเจอร้านเลย